ขอสอบถามคุณหน่อยค่ะ คือ ประจำเดือนจะมาทุกเดือนไม่เคยขาด แต่ประจำเดือนจะไม่มาตามกำหนด เพราะโดยปกติการมีประจำเดือนของคนแต่ละเดือนจะอยู่ช่วง 21-35 วัน ซึ่งไม่ทราบว่าอันนี้จะมีผลอะไรไหมหรือควรไปพบแพทย์ดีค่ะ ... ขอบค่ะ
สวัสดีค่ะ โดยปกติ ระยะห่างระหว่างรอบประจำเดือนที่ปกติ คือ 21-35 วัน (หรืออาจนาน 45 วัน) ซึ่งในแต่ละรอบเดือนไม่จำเป็นต้องเท่ากันก็ได้ ส่วนระยะเวลาของการมีประจำเดือนคือ 2-7 วัน ซึ่งในแต่ละรอบเดือนไม่จำเป็นต้องเท่ากันเช่นกัน ดังนั้น หากมีระยะห่างอยู่ที่ 21-35 วัน ก็ถือว่าเป็นปกติดีค่ะประจำเดือนที่ผิดปกติ คือ มีระยะห่างที่น้อยกว่า 21 วัน (โดยให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป) หรือมีระยะห่างที่มากกว่า 35 วัน หรือมีประจำเดือนมาเพียง 1-2 วัน หรือมานานกว่า 7 วัน หรือมีอาการปวดท้องประจำเดือนมากร่วมด้วย หรือมีปริมาณเลือดประจำเดือนที่มากเกินไป เช่น มากจนต้องเปลี่ยนผ้าอนามัยทุก 2 ชั่วโมง เป็นต้น ซึ่งหากมีประจำเดือนที่ผิดปกติเหล่านี้ จึงควรไปพบแพทย์เพื่อตรวจหาสาเหตุค่ะ